Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18371

2. Megjegyzés: A létesítmények közé tartoznak többek között olyan egységek is, mint a burkolt felületek, látási utáni segédeszközök, kerítések, csatornázás és épületek. 10.1.2 Ajánlás — A karbantartási program tervezésénél és alkalmazásánál vegyék figyelembe az Emberi Tényezők Alapelveit. Megjegyzés: Az Emberi Tényezők alapelveivel kapcsolatos útmutató anyag az Emberi Tényezők Kiképzési Kézikönyvben található. 10.2 Burkolt felületek 10.2.1 A burkolt felülettel ellátott területeket (futópálya, gurulóút, forgalmi előtér, stb.) tisztán kell tartani a laza törmeléktől és az idegen anyagoktól, amelyek a légijármű szerkezetének, vagy hajtóműveinek sérülését okozhatják, illetve hátrányosan befolyásolhatják a légijármű rendszereinek üzemeltetését. Megjegyzés: A padkák felületének tisztántartására vonatkozó megelőző karbantartó intézkedésekkel kapcsolatos útmutató az A Melléklet 8. részében és a Repülőtér Tervezési Kézikönyv 2. részében található. 10.2.2 A futópálya felületét olyan állapotban kell tartani, hogy megelőzzék a káros rendellenességek kialakulását. Megjegyzés: Lásd A. melléklet 5. részt. 10.2.3 A futópálya felület súrlódási jellemzőinek mérését rendszeres időszakonként ön-nedvesítő, folyamatos súrlódás mérést végző berendezéssel kell elvégezni. Megjegyzés: A futópálya felület súrlódási jellemzőinek értékelésére vonatkozó útmutató az A. Melléklet 7. részében és további tájékoztatás a Repülőtér Szolgálati Kézikönyv 2. részében található. 10.2.4 Foganatosítsanak megfelelő intézkedéseket, ha a futópálya felület súrlódási jellemzők értéke az egész futópályán, vagy annak egy részén az állami előírásokban meghatározott szint alá csökken. Megjegyzés: A tájékoztatás és intézkedés vonatkozásában futópálya 100 méteres szakasza jelentősnek tekinthető. 10.2.5 Ajánlás — Vegyék fontolóra a megfelelő javító karbantartó intézkedések lehetőségét, ha a futópálya felület súrlódási jellemzők értéke az egész futópályán, vagy annak egy részén az állami karbantartás tervezési előírásokban meghatározott szint alá csökken. 2007/70/II. szám 10.2.6 Ajánlás — Ha okkal feltételezik, hogy a futópályán, vagy annak egy részén a lejtviszonyok, vagy felszíni változások következtében a vízelvezetés nem megfelelő, természetes, vagy helyi esőt szimuláló körülmények között mérjék fel a futópálya felület súrlódási jellemzőket és szükség szerint foganatosítsanak megfelelő javító intézkedéseket. 10.2.7 Ajánlás — Ha a gurulóutat gázsugár hajtóműves légijárművek veszik igénybe, a gurulóút padkák felületét tartsák tisztán a laza törmeléktől és az idegen anyagoktól, amelyeket a légijármű hajtóművei beszívhatnak. Megjegyzés: A témakörrel kapcsolatos útmutató a Repülőtér Tervezési Kézikönyv 2. részében található. 10.2.8 A burkolt felülettel ellátott futópályát tartsák olyan állapotban, hogy a felület jó súrlódási együttható jellemzőket és az alacsony gördülési ellenállást biztosítson. A felgyülemlett hó, latyak, jég, álló víz, sár, por, homok, olaj, gumi és egyéb szennyeződéseket a lehető legrövidebb időn belül és legnagyobb mértékben távolítsák el. Megjegyzés: A havas, vagy jeges körülmények közötti elkerülhetetlen gyenge súrlódási jellemzők meghatározásával és közzétételével kapcsolatos útmutató az A. Melléklet 6. részében található. A témakörrel kapcsolatos további, a futópálya tisztítására és a futópálya felület súrlódási jellemzők javítására vonatkozó útmutató a Repülőtér Szolgálati Kézikönyv 2. részében található. 10.2.9 Ajánlás — A gurulóutat tartsák hótól, latyaktól, jégtől, stb. tisztán olyan mértékben, amely ahhoz szükséges, hogy a légijármű a használatos futópályát megközelíthesse, illetve elhagyhassa. 10.2.10 Ajánlás — A forgalmi előteret tartsák hótól, latyaktól, jégtől, stb. tisztán olyan mértékben, amely ahhoz szükséges, hogy a légijármű ott biztonságosan mozoghasson és ahol ez szükséges, a légijárművet biztonságosan vontathassák, vagy tolhassák. 10.2.11 Ajánlás — Ahol a hó, latyak, jég, stb. eltávolítását a mozgási terület különböző részeiről nem tudják egyidejűleg elvégezni, a következő elsőbbségi sorrendet állapíthatják meg, azonban ezt a repülőtér felhasználóival történő megbeszélés alapján szükség szerint módosíthatják:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes